62% tan-negozji jinsabu mħassba li se jkollhom jagħlqu bejn 6 xhur u sena oħra. Dan ħareġ minn stħarriġ tal-Malta Chamber of SMEs li sar fost 250 sid tan-negozju. Meta mistoqsija dwar l-għeluq tal-ħwienet tagħhom fl-2021, kważi nofs is-sidien qalu li dan kien agħar minn tas-sena l-oħra. 11% tas-sidien qalu li ma jafux jekk għandhomx jagħlqu, filwaqt li 13% rrimarkaw li użaw mezzi online biex komplew bin-negozju tagħhom. L-għajnuna finanzjarja tal-Gvern m'għenitx? F'April, il-Prim Ministru Robert Abela ħabbar €20 miljun f'pakkett ta' għajnuna għan-negozji biex ikunu jistgħu jerġgħu jiftħu. Abela semma wkoll kif il-wage supplement ta' €455 miljun għenet madwar nofs il-ħaddiema tas-settur privat. Mistoqsija dwar il-ftuħ mill-ġdid, 40% qalu li n-negozju mexa bil-mod ħafna, filwaqt li 34% saħqu li dan kien wieħed sodisfaċenti. 62% tas-sidien qalu li jekk is-sitwazzjoni ma tinbidilx, se jkollhom jagħlqu għalkollox waqt li 24% tan-negozji saħqu li se jirnexxielhom ikampaw għal sitt xhur oħra biss. 38% qalu li jekk is-sitwazzjoni tibqa' kif inhi, se jkampaw għal sena oħra. Problemi ta' saħħa mentali 60% tas-sidien qalu li impjegati tagħhom irrappurtaw problemi ta' saħħa mentali b'14% jisħqu li dan kien qed jaffetwa ħażin lin-negozju. F'April l-NGO Richmond Foundation qalet li ħafna nies f'Malta qegħdin jesperjenzaw problemi ta' saħħa mentali u jinsabu mħassba bl-impatt li ħalliet il-pandemija kemm fuq is-saħħa fiżika u mentali tal-qraba tagħhom. .td_uid_3_60a951ee4108c_rand.td-a-rec-img{text-align:left}.td_uid_3_60a951ee4108c_rand.td-a-rec-img img{margin:0 auto 0 0}